钦定古今图书集成/理学汇编/字学典/第111卷 > 朱敦儒
## 钦定古今图书集成/理学汇编/字学典/第111卷 > 朱敦儒

按《宋史》本传：“朱敦儒，字希真，河南人。绍兴二年，赐进
士出身，为秘书省正字，兼兵部郎官。工诗及乐府，婉
丽清畅，除鸿胪少卿。”

按《朱子文集》，岩壑老人小楷《道德经》二篇，精妙醇古。
近世楷法如陈碧虚之相鹤，黄长睿之《黄庭》，皆所不
及。惟湍石喻公之典，引诸书为可方驾耳。

按《金陵记》“凤凰台揽辉亭，朱希真隶书。”

按《书法钩》元朱岩壑书，横斜颠倒，几若杨少师。